Nadat bande afgeblaas is, besluit Danie om my solank op ‘n plesierrit te neem terwyl ons vir die res van die groep wag. Hy verduidelik hoe moeilik dit kan wees om duinhellings te sien in die refleksie van die son op die sand, die gevare as jy ‘n duin teen die verkeerde hoek nader, hoe maklik ‘n mens kan vasval as jy jou misgis met die die kruin van ‘n duin (breakover angle) en vele ander tegniese inligting waarvan ek niks weet nie, maar wat ek baie interessant vind.